Here is a page extracted from Wikipedia that may contain CSS, HTML, and a lot of unformatted text.

Title: Renania-Palatinato
Content: Renania-Palatinato (en alemán Rheinland-Pfalz) ye un d'os 16 Estatos federatos d'Alemanya. Tien una superficie de 19.846 km² y ye trescruzato por o Rin y o Mosela. A suya capital ye Maganza (Mainz). Atras ciudaz importants son Kaiserslautern, Treveris, Coblenza y Ludwigshafen.

Cheografía 
Con o 42% d'a suya superficie cubierta por selvas, ye l'estato mas boscoso d'Alemanya de conchunta con Hesse. Os prencipals ríos d'o estato son o Rin y o Mosela. En a rechión d'Eifel se troban cuantos lacos de crater d'orichen volcanico, o mas gran d'os cuals ye Laacher See.

A montanya mas alta d'o país ye Erbeskopf en Hunsrück con 816,32 m sobre o livel d'a mar.

Historia 
Renania-Palatinato s'establió en 1946 dimpués d'a Segunda Guerra Mundial, en partis d'os antigos estatos de Prusia (parti d'a suya provincia de Renania), Hesse y Bavera (o suyo antigo districto de Palatinato), por l'administración militar francesa en os territorios ocupaus por os aliatos en Alemanya. Renania-Palatinato pasó a formar parti d'a Republica Federal d'Alemanya en 1949 y compartió a sola buega d'o país con o Protectorado de Sarre dica que iste zaguer tornó a o control alemán en 1957.

Demografía

Organización politico-administrativa 
As diez ciudaz mas importants son:

Lista de ministro-presidents de Renania-Palatinato

Cultura

Luengas 
Astí se charra tamién Franco moselán, Franco renano y Franco palatín.

Gastronomía 
A cocina de Renania-Palatinato ye determinada por as suaus temperaturas d'o Rin y o Mosela. Un producto d'exportación important ye o vin. As virollas mas conoixidas son Pfälzer Saumagen, Weck, Worscht un Woi, Lewwerknepp, Spundekäs y Handkäs.

En Hunsrück, pero tamién mas enta allá, a la chent le fa goyo minchar bolas de masa farcidas (bolas de trunfa farcidas de carne picada, salchicha de figado, etc., seguntes a rechión).

En a buega con Francia tamién son populars platos como que Flammkuchen u Zwiebelkuchen.

En o norte de Renania-Palatinato i hai Kröbbelsche y Döppekooche.

En a rechión de Treveris i hai Terdisch.